**Javno povabilo za izbor razstav v razstavnih prostorih MU MOL za leto 2012**

Na podlagi 74. in 107. člena ZUJIK (Uradni list RS, št. 77/07, 56/08, 94/09 in 4/10) vabimo umetnike, društva s področja kulture in umetnosti, zavode, ustanove, posameznike in samozaposlene v kulturi, da prijavijo svojo razstavno dejavnost za predstavitev v razstavnih prostorih MU MOL za obdobje največ štirih tednov:

* Galerija Kresija, Zgodovinski atrij, Desni atrij, Stekleni atrij Mestne hiše in Trubarjeva hiša literature

Opredelitev področja:

Likovne umetnosti: slikarstvo, risba, ilustracija, grafika, kiparstvo, plastično, prostorsko in svetlobno oblikovanje, fotografija (tudi reportažna), strip, video, arhitektura, oblikovanje, performans in intermedijski projekti.

Ilustracija bo prednostno umeščena v Stekleni atrij Mestne hiše.

V Trubarjevi hiši literature (Stritarjeva ulica 7) bodo potekale manjše razstave, na katerih bodo predstavljana kakovostna likovna dela, ki se tematsko navezujejo na literaturo, knjigo in bralno kulturo.

Prijave:

Vloga mora vsebovati naslednje:

* Izpolnjen prijavni obrazec
* Dokazila o referencah avtorja, kustosa in/ali ostalih sodelujočih v projektu (največ 3 kataloge/zloženke/kritiške odzive).

Način ocenjevanja in kriteriji:

Vse popolne in pravočasne prijave bo pregledala in ocenila Strokovna komisija za izbor razstav v razstavnih prostorih MU MOL(v nadaljevanju: komisija) po naslednjih kriterijih:

1. reference avtorja, kustosa in ostalih sodelujočih v projektu (30 točk);
2. kakovost in inovativnost idejne zasnove projekta (30 točk);
3. spremljevalni dogodki s poudarkom na kulturni vzgoji, javna vodstva, okrogle mize in podobno (12 točk);
4. projekt, ki pripomore k večji raznovrstnosti in prepoznavnosti kulturne ponudbe v MOL (15 točk);
5. uravnotežena finančna konstrukcija projekta (10 točk),
6. Prednostni kriterij (3 točke).

Najvišje možno število prejetih točk je 100 točk. Izbrani bodo predlagatelji, ki bodo v procesu izbire zbrali največ točk, vendar ne manj kot 80 točk.

Mestna občine Ljubljana pri vseh razstavnih projektih zagotavlja:

* prostor,
* varovanje (samo Galerija Kresija)
* manjša pomoč pri postavitvi razstave.

V Galeriji Kresija zagotavljamo tisk vabila – zloženke/razglednice v okviru celostne podobe galerij MOL.

Vse ostale stroške nosi prijavitelj oziroma razstavljalec.

Obveznosti razstavljavcev bodo opredeljene s pogodbo, ki je sestavni del povabila.

Komisija bo vse popolne in pravočasne vloge pregledala in ocenila predvidoma v roku 30 dni od zaključka povabila. Glede na kakovost, obseg in idejno zasnovo projektov si komisija pridržuje pravico spremembe predlagane lokacije za predstavitev posameznega projekta. Komisija bo za predstavitev v Galeriji Kresija in v Steklenem atriju izbrala največ 5 projektov na leto, za Zgodovinski in Desni atrij največ 6 projektov na leto in za Trubarjevo hišo literature največ 5 projektov na leto.

Rok za oddajo prijav: 9. oktober 2011

Način pošiljanja vlog:

Vloga na javno povabilo mora biti poslana priporočeno, do vključno 9. oktobra 2011 na naslov: Oddelek za kulturo MU MOL, Ambrožev trg 7, 1000 Ljubljana, s pripisom POVABILO – RAZSTAVNI PROSTORI MU MOL. Prepozno poslanih in nepopolnih vlog komisija ne bo obravnavala.

Dodatne informacije: galerija@ljubljana.si in tel.: 01/ 306 1171 (Galerija Kresija)

Stritarjeva ulica 6, Ljubljana